សួស្តី នៅក្នុងរូបភាពនេះគឺយើងនឹងនិយាយអំពីការច្រៀងខារ៉ាអូខេ អញ្ចឹងជាទូទៅខារ៉ាអូខេគឺជាកន្លែងមួយដែលយើងអាចទៅច្រៀងបាន ជាមួយនឹងមិត្តភក្តិ ឬក៏ជាមួយនឹងក្រុមគ្រួសារ នៅពេលដែលយើងទំនេរ ហើយខារ៉ាអូខេជាទូទៅគឺ[យើង]ច្រៀងគិតជាម៉ោង ឬក៏គិតជាបទ កន្លែងខ្លះគឺគិតម៉ោង អញ្ចឹងពេលខ្លះយើងអាចច្រៀងមួយម៉ោងឬពីរម៉ោង ពេលខ្លះយើងអាចច្រៀងគិតជាចំនួនបទ មួយបទ ឬក៏ពីរបទចម្រៀងជាដើម។

អញ្ចឹងយើងមកមើលក្នុងរូបភាពទាំងអស់គ្នា ដោយនៅក្នុងរូបភាពទី ១ យើងឃើញមាននារីចំនួនបួននាក់ អញ្ចឹងមនុស្សស្រី ឬក៏យើងអាចហៅថានារី ចំនួនបួននាក់ ដែលយើងឃើញរាប់ពីខាងឆ្វេងដៃទៅ គឺមាននារីម្នាក់ គាត់កំពុង គាត់ចងសក់ គាត់ពាក់អាវពណ៌ស្វាយដៃខ្លី ស្លៀកខោពណ៌ខ្មៅជើងវែង ហើយគាត់កំពុងតែឈរនិយាយអំពីការច្រៀងខារ៉ាអូខេ អញ្ចឹងបានន័យថាគាត់កំពុងតែបបួលនារីចំនួនបីនាក់ផ្សេងទៀត ដើម្បីទៅច្រៀងខារ៉ាអូខេជាមួយគាត់ ដោយនៅទល់មុខគាត់នោះ យើងឃើញ យើងឃើញមាននារីចំនួនបីនាក់ផ្សេងទៀត ដែលឈរនៅទល់មុខគាត់ ដែលនារីទាំងបីនាក់នោះ គឺជាមិត្តភក្តិរបស់គាត់ ដែលយើងឃើញនារីដែលឈរនៅខាងមុខគេ គឺមានពាក់អាវពណ៌លឿងដៃខ្លី ហើយស្លៀកខោជើងវែងពណ៌ស សក់របស់គាត់បួងឡើងទៅលើ ចំណែកឯនារីម្នាក់ដែលឈរបន្ទាប់ ឬក៏នៅកណ្ដាលនោះ គឺគាត់ពាក់អាវពណ៌ស ហើយស្លៀកសំពត់ពណ៌ស សក់របស់គាត់គឺទម្លាក់ចុះក្រោម ចំណែកឯនារីឈរខាងក្រោយគេ គឺគាត់មានសក់ខ្លី ពាក់អាវសដៃខ្លី និងមានស្លៀកសំពត់ពណ៌ខៀវ សំពត់របស់គាត់គឺខ្លី ហើយនារីម្នាក់នោះគឺគាត់ពាក់វ៉ែនតា អញ្ចឹងបានន័យថាគាត់មើលមិនសូវច្បាស់នោះទេ ភ្នែករបស់គាត់មិនសូវច្បាស់នោះទេ ដែលយើងហៅថាភ្នែកម៉្ញូប អញ្ចឹងនារីដែលឈរខាងក្រោយគេគឺមានភ្នែកម៉្ញូប ដូច្នេះគាត់ត្រូវពាក់វ៉ែនតា ដើម្បីជំនួយ ដើម្បីឲ្យបានមើលឲ្យបានច្បាស់។ ជាធម្មតាប្រសិនបើយើងមើលមិនសូវច្បាស់ យើងត្រូវពាក់វ៉ែនតាដើម្បីជំនួយភ្នែក អញ្ចឹងនៅក្នុងរូបភាពនេះ គឺមាននារីម្នាក់នោះ ដែលពាក់អាវពណ៌ស្វាយ គាត់បានបបួលមិត្តភក្តិរបស់គាត់ទាំងបីនាក់ផ្សេងទៀត ដើម្បីទៅច្រៀងខារ៉ាអូខេជាមួយគាត់ ព្រោះថាថ្ងៃនេះគឺជាថ្ងៃខួបកំណើតរបស់គាត់ អញ្ចឹងហើយគាត់ចង់ធ្វើពិធីជប់លៀង ដោយបបួលមិត្តភក្តិរបស់គាត់ទៅច្រៀងខារ៉ាអូខេ។

នៅក្នុងរូបភាពទី ២ រូបភាពទី ២ យើងឃើញថា បន្ទាប់ពីពួកគេបបួលគ្នារួចហើយ ពួកគេក៏យល់ព្រមទៅច្រៀងខារ៉ាអូខេជាមួយនឹងគ្នា អញ្ចឹងពួកគេក៏បានដើរមកដល់នៅផ្សារទំនើបមួយ អញ្ចឹងបានន័យថាខារ៉ាអូខេដែលគេចង់ទៅច្រៀងនោះ គឺនៅក្នុងផ្សារទំនើប ជាទូទៅផ្សារទំនើបគឺមានច្រើន បានន័យថាគឺមានហាងច្រើន ដែលមានដូចជាហាងលក់សម្លៀកបំពាក់ ហាងលក់ចំណីអាហារ ហាងលក់ម្ហូប និងហាងលក់សម្ភារៈជាច្រើនផ្សេងទៀត នៅក្នុងនោះ ពេលខ្លះគឺក្នុងផ្សារទំនើប គឺមានរោងកុន ឬក៏រោងភាពយន្ត ឬក៏កន្លែងញ៉ាំអាហារ ឬក៏កន្លែងច្រៀងខារ៉ាអូខេជាដើម អញ្ចឹងនៅក្នុងរូបភាពនេះ ពួកគេទាំងអស់គ្នា គឺបានដើរមកដល់ផ្សារទំនើបមួយ ដែលនៅក្នុងផ្សារទំនើបនោះ គឺមានហាង ឬក៏កន្លែងច្រៀងខារ៉ាអូខេ អញ្ចឹងយើងឃើញនៅក្នុងនេះ គឺយើង ពួកគេកំពុងតែដើរទៅដល់មាត់ទ្វារ ឬក៏ខ្លោងទ្វារនៃផ្សារទំនើប ដែលយើងឃើញនៅលើជញ្ជាំងរបស់ផ្សារទំនើបនោះ យើងឃើញមានរូបតុក្កតាជ័រ ឬក៏គេហៅថាម៉ានីកាំង ដែលដាក់តាំងសម្លៀកបំពាក់សម្រាប់លក់ អញ្ចឹងគេដាក់តាំងសម្លៀកបំពាក់នៅលើតុក្កតាជ័រមួយ ដើម្បីឲ្យអតិថិជនឃើញសម្លៀកបំពាក់ដែលគេតាំងលក់នោះ អញ្ចឹងពួកគេចូលទៅផ្សារទំនើប គឺពុំមែនចូលទៅទិញសម្ភារៈ ឬក៏ទិញសម្លៀកបំពាក់នោះទេ ប៉ុន្តែពួកគេចូលទៅដើម្បីច្រៀងខារ៉ាអូខេ ដែលនៅក្នុងផ្សារទំនើបនោះ អញ្ចឹងនៅក្នុងរូបភាពនេះ យើងឃើញថា នារីដែលពាក់អាវពណ៌ស្វាយ គាត់ដើរពីមុខ ឬក៏គាត់ដើរខាងមុខគេ គាត់ជាអ្នកនាំផ្លូវ ចំណែកឯនារីពាក់អាវពណ៌លឿង គឺគាត់ដើរបន្ទាប់ ហើយនារីដែលស្លៀកសំពត់ពណ៌ស ពាក់អាវពណ៌ស គឺគាត់ដើរបន្ទាប់ទៀត ចំណែកឯនារីដែលស្លៀកសំពត់ពណ៌ខៀវ ហើយនិងអាវពណ៌សដៃខ្លី គឺគាត់ដើរខាងក្រោយគេ អញ្ចឹងពួកគេទាំងបួននាក់កំពុងតែដើរទៅច្រៀងខារ៉ាអូខេនៅក្នុងផ្សារទំនើបមួយកន្លែង ដែលផ្សារទំនើបនោះ គឺមានលក់ទាំងសម្ភារៈ មានលក់ទាំងសម្លៀកបំពាក់ ឬក៏ខោអាវ មានលក់ទាំងចំណីអាហារ និងមានកន្លែងផ្សេងៗទៀតជាច្រើន ដូចជារោងភាពយន្ត រោងកុន និងកន្លែងច្រៀងខារ៉ាអូខេជាដើម។

បន្ទាប់មកចូលដល់រូបភាពទី ៣ នៅក្នុងរូបភាពទី ៣ យើងឃើញថា បន្ទាប់ពីពួកគេចូលទៅដល់ក្នុងផ្សារទំនើបហើយ ពួកគេបានដើរសំដៅទៅរកជណ្ដើរយន្ត អញ្ចឹងជាទូទៅផ្សារទំនើបគឺមានច្រើនជាន់ អញ្ចឹងគេបែងចែកជាន់គ្នាថា ប្រសិនបើផ្សារទំនើបមួយមានច្រើនជាន់ អញ្ចឹងគេអាចបែងចែកថា ជាន់ទីមួយគឺលក់ចំណីអាហារ ជាន់ទីមួយ ជាន់ទីពីរលក់សម្លៀកបំពាក់ ជាន់ទីបីគេលក់ គេបើកជាហាងសម្រាប់ញ៉ាំចំណីអាហារផ្សេងៗផងដែរ។ អញ្ចឹងពេលខ្លះហាងច្រៀងខារ៉ាអូខេ គឺនៅជាន់លើបង្អស់ ឬក៏នៅជាន់ទីបី ឬក៏ទីបួនជាដើម ដែល[ជាទូទៅ] ដូចជានៅក្នុងប្រទេសកម្ពុជា មានផ្សារទំនើបមួយចំនួនគឺរោងភាពយន្តនិងកន្លែងកម្សាន្តផ្សេងៗ គឺនៅជាន់ទីបី អញ្ចឹងគឺនៅជាន់ទីបី ដូច្នេះពួកគេទាំងបួននាក់បានដើរមកដល់ជណ្ដើរយន្ត ហើយគេចុចប៊ូតុងដើម្បីឡើងទៅលើ អញ្ចឹងគេចុចគ្រាប់ចុច ឬក៏ប៊ូតុងជណ្ដើរយន្ត ដើម្បីឡើងទៅលើ ទៅរកបន្ទប់ខារ៉ាអូខេ ដោយនារីពាក់អាវស្វាយគឺជាអ្នកចុចប៊ូតុងជណ្ដើរយន្ត អញ្ចឹងពួកគេចង់ជិះជណ្ដើរយន្តឡើងទៅជាន់ ដែលមានបន្ទប់ខារ៉ាអូខេតែម្ដង ពួកគេមិនឡើងតាមជណ្ដើរជើងនោះទេ ព្រោះពេលខ្លះ[ជណ្ដើរ]ផ្សារទំនើបគឺខ្ពស់ មានច្រើនជាន់ អញ្ចឹងប្រសិនបើគេឡើងតាមជណ្ដើរជើង គឺវាអាចធ្វើឲ្យគេនឿយហត់បាន ដូច្នេះហើយគេប្រើប្រាស់ជណ្ដើរយន្តដើម្បីឡើងទៅលើតែម្ដង។

បន្ទាប់មកទៀតរូបភាពទី ៤ នៅក្នុងរូបភាពទី ៤ យើងឃើញថា បន្ទាប់ពីពួកគេជិះជណ្ដើរយន្តមក ពួកគេក៏បានមកដល់ជាន់មួយដែលមានបន្ទប់ខារ៉ាអូខេ អញ្ចឹងពួកគេសប្បាយរីករាយណាស់ ដែលបានដើរមកដល់បន្ទប់ខារ៉ាអូខេ ដែលគេចង់ច្រៀងតែម្ដង អញ្ចឹងបន្ទប់ខារ៉ាអូខេគឺមានច្រើនជម្រើស បានន័យថាពេលខ្លះយើងអាចច្រៀងនៅបន្ទប់ខារ៉ាអូខេជាលក្ខណៈផ្ទាល់ខ្លួន បានន័យថាយើងច្រៀងមានតែមិត្តភក្តិរបស់យើងនិងយើងតែប៉ុណ្ណោះ គឺមិនមានអ្នកដទៃចូលរួមនោះទេ ប៉ុន្តែអ្នកខ្លះទៀតគាត់ចង់មានសភាពអ៊ូអរ ដូច្នេះគាត់បានចូលទៅបន្ទប់រួម ដែលនៅក្នុងបន្ទប់នោះ គឺមានមនុស្សជាច្រើន ដែលច្រៀងខារ៉ាអូខេជាមួយគ្នា អញ្ចឹងប្រសិនបើយើងយក[បន្ទប់] បន្ទប់ដោយឡែក ឬក៏បន្ទប់ឯកជន គឺយើងច្រៀងតែគ្នាឯង ជាមួយនឹងមិត្តភក្តិ ឬក៏ក្រុមគ្រួសារតែប៉ុណ្ណោះ ប៉ុន្តែប្រសិនបើយើងយកបន្ទប់រួម គឺយើងនឹងច្រៀងជាមួយនឹងអ្នកដទៃ មានដូចជាមនុស្សផ្សេងៗដែលមិនមែនជាមិត្តភក្តិរបស់យើង ហើយនៅក្នុងរូបភាពនេះ យើងឃើញថា នារីទាំងបួននាក់នោះ គាត់បានយកបន្ទប់ដោយខ្លួន បានន័យថាបន្ទប់នេះ គឺគាត់ច្រៀងតែជាមួយនឹងមិត្តភក្តិរបស់គាត់តែប៉ុណ្ណោះ ដោយពុំមានអ្នកដទៃណាផ្សេងទៀតចូលមកច្រៀងឡើយ ដោយយើងឃើញនៅក្នុងបន្ទប់នេះ យើងឃើញមានសាឡុងចំនួនពីរដើម្បីអង្គុយ អញ្ចឹងសាឡុងចំនួនពីរ ពួកគេនឹងអង្គុយលើសាឡុង ហើយនៅចំកណ្ដាលគឺមានតុចំនួនមួយ តុនោះគឺសម្រាប់ដាក់ចំណីអាហារ ឬក៏ដាក់ភេសជ្ជៈផ្សេងៗ ហើយនៅលើតុយើងឃើញមានសៀវភៅមួយក្បាល គឺជាសៀវភៅចម្រៀង អញ្ចឹងយើងអាចមើលចំណងជើងបទចម្រៀងដែលយើងចង់ច្រៀង នៅក្នុងសៀវភៅនោះបាន ហើយនៅជាប់ជញ្ជាំងនៃបន្ទប់នោះ យើងឃើញមានទូរទស្សន៍ធំមួយ ទូរទស្សន៍ធំនោះគឺប្រើសម្រាប់ឲ្យយើងមើល នៅពេលដែលយើងច្រៀងខារ៉ាអូខេ អញ្ចឹងទូរទស្សន៍ធំគឺសម្រាប់បញ្ចាំងវីដេអូ ហើយនៅខាងក្រោមទូរទស្សន៍គឺមានកូនម៉ាញ៉េ ឬក៏ធុងបាសសម្រាប់ចាក់ចម្រៀង ហើយនិងមានក្បាលមេក្រូចំនួនពីរផងដែរ អញ្ចឹងមានក្បាលមេក្រូចំនួនពីរនៅលើធុងបាសនោះផងដែរ។

បន្ទាប់មកទៀតរូបភាពទី ៥ រូបភាពទី ៥ បន្ទាប់ពីគេជ្រើសរើសបន្ទប់ខារ៉ាអូខេរួចហើយ បន្ទាប់មកពួកគេក៏បានកុម្ម៉ង់នូវចំណីអាហារនិងភេសជ្ជៈនានា ដើម្បីញ៉ាំនៅក្នុងបន្ទប់នោះ អញ្ចឹងរូបភាពទី ៥ នេះ យើងឃើញមានថាសចំនួនពីរ មានថាសចំនួនពីរ ដែលថាសទីមួយយើងឃើញមានដាក់ភេសជ្ជៈ ដែលនៅក្នុងនោះ យើងឃើញមានដូចជាស្រា មានកែវទឹក មានទឹកក្រូចជាដើម ដែលយើងឃើញមានទឹកក្រូចពណ៌បៃតងនៅក្នុងកែវមួយ ហើយមានដបធំៗចំនួនបួន ដែលដបនោះគឺជាដបស្រា ក៏មានដបទឹកក្រូចផង ហើយនិងដបភេសជ្ជៈផ្សេងៗទៀត ដូចជា Sprite Fanta កូកាកូឡាជាដើម អញ្ចឹងពួកគេហៅភេសជ្ជៈទាំងអស់ មានទាំងស្រាបៀរ មានទាំងទឹកក្រូច ព្រោះពេលខ្លះអ្នកខ្លះ គាត់អត់ចេះញ៉ាំស្រាបៀរទេ ដូច្នេះគាត់ញ៉ាំទឹកក្រូច ហើយនៅលើថាសនោះ គឺយើងឃើញមានកែវចំនួនមួយចំនួន គឺបានន័យថាពួកគេនឹងញ៉ាំស្រាបៀរ ឬក៏ទឹកក្រូចទាំងនេះ ដោយចាក់ចូលទៅក្នុងកែវ អញ្ចឹងពួកគេមិនញ៉ាំទាំងដប ឬទាំងកំប៉ុងនោះទេ គឺគេចាក់ចូលទៅក្នុងកែវដើម្បីចែកគ្នាញ៉ាំ ចំណែកឯថាសទីពីរ យើងឃើញមានចំណីអាហារ ដូចជាបាយ ដូចជាម្ហូប នំប៉ាវជាដើម អញ្ចឹងនៅក្នុងនេះ យើងឃើញមានចានគោមមួយ ដែលកំពុងតែដាក់បាយ កំពុងតែក្ដៅហុយៗ អញ្ចឹងបានន័យថាបាយនោះទើបតែឆ្អិន ដូច្នេះហើយទើបវានៅក្ដៅហុយៗ ចំណែកឯនៅក្បែរចានបាយ គឺយើងឃើញមានចានម្ហូបចំនួនមួយ អញ្ចឹងបានន័យថាម្ហូបនោះគឺទុកញ៉ាំជាមួយនឹងបាយ ហើយនៅក្បែរនោះគឺមានចានស៊ុបចំនួនមួយ អញ្ចឹងគេកុម្ម៉ង់បាយ កុម្ម៉ង់ម្ហូប និងមានកុម្ម៉ង់ទឹកស៊ុបផងដែរដើម្បីញ៉ាំ ហើយម្ហូបអាហាររបស់គេ ដែលនៅលើថាសនោះ គឺកំពុងតែក្ដៅ បានន័យថាមានផ្សែងហុយចេញ អញ្ចឹងម្ហូបអាហារទាំងនោះ គឺទើបតែឆ្អិន ដូច្នេះហើយទើបវាហុយផ្សែង បានន័យថាក្ដៅ។

បន្ទាប់មកទៀតរូបភាពទី ៦ នៅក្នុងរូបភាពទី ៦ បន្ទាប់ពីពួកគេបានទទួលនូវភេសជ្ជៈ ជាមួយនឹងចំណីអាហាររួចរាល់ហើយ ពួកគេបានជាដាក់ភេសជ្ជៈ និងចំណីអាហារទាំងនោះនៅលើតុមួយ ដែលនៅចំកណ្ដាលនៃបន្ទប់ ហើយពួកគេក៏បានអង្គុយទៅលើសាឡុងរៀងៗខ្លួន អញ្ចឹងសាឡុងចំនួនពីរ ដូច្នេះគ្នាគេមានចំនួនបួននាក់ អញ្ចឹងពួកគេបែងចែកគ្នា សាឡុងមួយគឺអង្គុយម្នាក់ ហើយសាឡុងមួយទៀតគឺអង្គុយចំនួនពីរនាក់ អញ្ចឹងពួកគេបែងចែកគ្នាពីរនាក់អង្គុយសាឡុងមួយ ពីរនាក់អង្គុយសាឡុងមួយ ចំណែកឯចំណីអាហាររបស់ពួកគេគឺដាក់នៅលើតុ អញ្ចឹងពេលពួកគេច្រៀង ពួកគេអាចញ៉ាំបណ្ដើរ ច្រៀងបណ្ដើរបាន នៅក្នុងបន្ទប់ខារ៉ាអូខេរបស់គេ ដោយនៅក្នុងរូបភាពនេះ យើងឃើញថា មាននារីពីរនាក់កំពុងតែអង្គុយមើល ចំណែកឯនារីម្នាក់ដែលពាក់អាវលឿង គាត់បានមកចុចបញ្ជាទៅលើទូរទស្សន៍ ដើម្បីកំណត់បទចម្រៀងដែលគេចង់ច្រៀង ដោយយើងឃើញដៃម្ខាងគាត់កាន់តេឡេ ឬក៏ប្រដាប់បញ្ជា ចំណែកឯដៃម្ខាងទៀត គាត់កំពុងតែកាន់ក្បាលមេក្រូដើម្បីច្រៀង អញ្ចឹងគាត់សម្លឹងទៅមើលទូរទស្សន៍ ហើយគាត់យកតេឡេ ឬក៏ប្រដាប់បញ្ជានោះ ចុចទៅលើទូរទស្សន៍ដើម្បីកំណត់បទចម្រៀង ចំណែកឯនៅលើសាឡុងវិញ យើងឃើញនារីម្នាក់ ដែលពាក់អាវពណ៌ស្វាយដៃខ្លី គាត់កំពុងតែអង្គុយ ដែលដាក់សៀវភៅបទចម្រៀងនៅលើជើងរបស់គាត់ អញ្ចឹងគាត់ដាក់សៀវភៅបទចម្រៀងនៅលើជើងរបស់គាត់ ហើយដៃម្ខាងគាត់កាន់ក្បាលមេក្រូដើម្បីច្រៀង អញ្ចឹងពួកគេកំពុងតែច្រៀងចម្រៀង ដែលពួកគេចូលចិត្ត នៅក្នុងបន្ទប់ខារ៉ាអូខេមួយនោះ។

បន្ទាប់មកទៀតរូបភាពទី ៧ នៅក្នុងរូបភាពទី ៧ យើងឃើញថា បន្ទាប់ពីពួកគេច្រៀងបានប៉ុន្មានបទរួចរាល់មក ពួកគេក៏បានបើកសៀវភៅចំណងជើងបទចម្រៀង ដើម្បីជ្រើសរើសចម្រៀង អញ្ចឹងជាទូទៅនៅក្នុងបន្ទប់ខារ៉ាអូខេ គឺយើងតែងតែមាននូវសៀវភៅមួយក្បាល ដើម្បីឲ្យយើងជ្រើសរើសថា យើងចង់ច្រៀងបទមួយណា ឬក៏ច្រៀងបទរបស់អ្នកណា អញ្ចឹងយើងអាចបើកសៀវភៅ ដែលនៅក្នុងបន្ទប់ដែលគេដាក់ឲ្យស្រាប់នោះ ដើម្បីជ្រើសរើសចំណងជើងបទចម្រៀង ហើយនៅពេលដែលយើងជ្រើសរើសរួច យើងគ្រាន់តែយកប្រដាប់បញ្ជា មកចុចតាមលេខរៀងនៅក្នុងសៀវភៅនេះ នោះយើងនឹងអាចច្រៀងបទដែលយើងពេញចិត្តបាន ឧទាហរណ៍ថាប្រសិនបើយើងពេញចិត្តច្រៀងនូវបទទីលេខរៀងទី ៦ អញ្ចឹងយើងគ្រាន់តែចុចលេខ ៦ ទៅលើទូរទស្សន៍ ដោយយើងប្រើប្រដាប់បញ្ជាចុចលេខ ៦ ទៅលើទូរទស្សន៍ នោះទូរទស្សន៍នឹងចេញ នឹងចាក់នូវបទដែលយើងចង់ច្រៀងនោះជាក់មិនខាន អញ្ចឹងនៅពេលដែលយើងជ្រើសរើសរួចរាល់ យើងអាចច្រៀងបទដែលយើងចង់ច្រៀងនោះបាន ដោយងាយស្រួលបំផុត អញ្ចឹងបានន័យថាងាយស្រួល គឺយើងមិនចាំបាច់ទៅរកអ្នកណាផ្សេង ឬក៏មិនបាច់ទៅពឹងអ្នកបម្រើ ដើម្បីឲ្យជួយប្ដូរនោះទេ យើងគ្រាន់តែប្រើប្រដាប់បញ្ជា ឬក៏តេឡេ ចុចលេខរៀងនូវបទចម្រៀង ដែលយើងពេញចិត្តនោះ វាជាការស្រេចតែម្ដង។

បន្ទាប់មករូបភាពទី ៨ នៅក្នុងរូបភាពទី ៨ បន្ទាប់ពីគេបានជ្រើសរើសបទចម្រៀងរួចរាល់ហើយ យើងឃើញនារីម្នាក់ដែលពាក់អាវពណ៌លឿង គាត់កំពុងតែឈរច្រៀង អញ្ចឹងពួកគេ ពួកគេកំពុងតែច្រៀងនៅក្នុងបន្ទប់ខារ៉ាអូខេ ដោយនារីបីម្នាក់ផ្សេងទៀតកំពុងតែអង្គុយមើល និងញ៉ាំចំណីអាហារ ចំណែកឯនារីដែលពាក់អាវពណ៌លឿង គាត់ឈរនៅក្បែរទូរទស្សន៍ ដោយដៃម្ខាងរបស់គាត់កាន់ក្បាលមេក្រូ ហើយដៃម្ខាងទៀតរបស់គាត់ គឺលើកដៃឡើង ដើម្បីធ្វើកាយវិការ អញ្ចឹងគាត់កំពុងតែឈរច្រៀងនូវបទចម្រៀង ដែលគាត់បានជ្រើសរើសអម្បាញ់មិញ ដោយយើងឃើញនៅក្នុងទូរទស្សន៍ គឺមានអក្សរចម្រៀងជាច្រើន ដែលយើងហៅថាខារ៉ាអូខេ អញ្ចឹងនារីពីរនាក់ ដែលអង្គុយនៅសាឡុងមួយនោះ គាត់កំពុងតែអង្គុយបណ្ដើរ ញ៉ាំចំណីអាហារ និងញ៉ាំភេសជ្ជៈបណ្ដើរ ដោយភ្នែករបស់ពួកគេកំពុងតែសម្លឹងមកទូរទស្សន៍ ដើម្បីមើលរូបភាព ឬក៏មើលវីដេអូចម្រៀង ចំណែកឯនារីពាក់អាវពណ៌ស្វាយ នារីដែលពាក់អាវពណ៌ស្វាយ គាត់កំពុងតែកាន់កែវភេសជ្ជៈញ៉ាំដូចគ្នា ហើយគាត់ក៏កំពុងតែមើលមិត្តភក្តិរបស់គាត់ច្រៀងដូចគ្នា ដូចទៅនឹងនារី[ដែល]ពីរនាក់នោះដែរ ហើយចំណែកឯសៀវភៅដែលចំណងជើងបទចម្រៀង ពួកគេបានទុកនៅលើតុ អញ្ចឹងបន្ទាប់ពីគេជ្រើសរើសរួច គេទុកសៀវភៅនៅលើតុដើម្បីឲ្យអ្នកដទៃ អាចយកសៀវភៅនោះដើម្បីជ្រើសរើសបទចម្រៀងច្រៀងផងដែរ អញ្ចឹងយើងឃើញថានៅក្នុងរូបភាពនេះ គឺពួកគេកំពុងតែច្រៀងបណ្ដើរ ញ៉ាំចំណីអាហារបណ្ដើរ និងញ៉ាំភេសជ្ជៈបណ្ដើរ ដោយយើងឃើញភេសជ្ជៈនៅលើតុរបស់ពួកគេចំនួនមួយថាស ហើយនិងចំណីអាហារនៅលើតុរបស់គេចំនួនមួយថាសផ្សេងទៀត អញ្ចឹងពួកគេញ៉ាំបណ្ដើរ និងច្រៀងបណ្ដើរយ៉ាងសប្បាយរីករាយ។

បន្ទាប់មកទៀតចូលដល់រូបភាពទី ៩ នៅក្នុងរូបភាពទី ៩ យើងឃើញថា បន្ទាប់ពីពួកគេច្រៀងបានបន្តិចក្រោយមក ពួកគេទាំងអស់គ្នាបានកុម្ម៉ង់នូវនំខេក ឬក៏នំខួបកំណើតចំនួនមួយមក ព្រោះថាថ្ងៃនេះគឺជាថ្ងៃខួបកំណើតរបស់មិត្តភក្តិគេ ដូច្នេះហើយទើបពួកគេមកច្រៀងខារ៉ាអូខេ ហើយគេបានកុម្ម៉ង់ហៅនូវនំខួបកំណើតចំនួនមួយ ដែលនៅក្នុងរូបភាពនេះ យើងឃើញថាមានអ្នកបម្រើម្នាក់ គាត់បានកាន់នំខួបកំណើតមួយ ដើរចូលមកខាងក្នុង ដោយនៅក្នុង នៅលើនំខួបកំណើតនោះ គឺមានទៀនចំនួនពីរដើម ដែលទៀននោះគឺជាលេខ យើងឃើញលេខ ២៣ អញ្ចឹងបានន័យថា ថ្ងៃនេះគឺជាខួបកំណើតគម្រប់ខួបអាយុ ២៣ ឆ្នាំ របស់មិត្តភក្តិរបស់គេដែលមានពាក់អាវពណ៌ស្វាយ អញ្ចឹងយើងឃើញនារីពាក់អាវលឿងនោះ គាត់កំពុងតែឈរកាន់ក្បាលមេក្រូ ហើយហៅឲ្យអ្នកបម្រើចូលមកខាងក្នុង ចំណែកឯនារីពីរនាក់ផ្សេងទៀត យើងឃើញថា រូបភាពគាត់គឺដូចជាភ្ញាក់ផ្អើលយ៉ាងខ្លាំង ដោយសារតែឃើញមាននំខួបកំណើត ចូលមកក្នុងបន្ទប់របស់គាត់ អញ្ចឹងនៅក្នុងរូបភាពនេះ គឺពួកគេហៅនំខួបកំណើត ដើម្បីមកអបអរសាទរថ្ងៃខួបកំណើតរបស់មិត្តភក្តិរបស់គេ ដោយគម្រប់ខួបអាយុ ២៣ ឆ្នាំ។

បន្ទាប់មកទៀតរូបភាពទី ១០ នៅក្នុងរូបភាពទី ១០ យើងឃើញថា បន្ទាប់ពីអ្នកបម្រើយកនំខួបកំណើតចូលមកដល់ក្នុងបន្ទប់ខារ៉ាអូខេហើយ អញ្ចឹងនារីដែលពាក់អាវពណ៌សដៃខ្លី សំពត់ខ្លីពណ៌ស គាត់បានយកនំនោះពីអ្នកបម្រើមកកាន់ រួចហើយគាត់ក៏បានលើកទៅក្បែរនឹងនារីដែលពាក់អាវពណ៌ស្វាយនោះ អញ្ចឹងជាទូទៅយើងត្រូវផ្លុំពន្លត់ទៀត ព្រោះថាអម្បាញ់មិញនំខួបកំណើតយកមក គឺមានដុតទៀនចំនួនពីរ អញ្ចឹងម្ចាស់ខួបកំណើតត្រូវតែធ្វើការផ្សង ឬក៏ប៉ង អញ្ចឹងគាត់អាចប៉ង ឬក៏ផ្សងនូវបំណងប្រាថ្នាមួយចំនួន ដើម្បីឲ្យក្លាយជាការពិត បន្ទាប់មកគាត់ត្រូវផ្លុំទៀនពន្លត់ ដើម្បីជាការបញ្ចប់ ហើយកាត់នំចែកគ្នា អញ្ចឹងនៅក្នុងរូបភាពនេះ យើងឃើញថា នារីដែលពាក់អាវពណ៌ស្វាយ គាត់ផ្លុំពន្លត់ទៀន អញ្ចឹងបានន័យថាគាត់បានផ្សងបំណងប្រាថ្នារួចរាល់ហើយ ដូច្នេះគាត់ក៏ផ្លុំពន្លត់ទៀន ដោយយើងឃើញមិត្តភក្តិរបស់គាត់ពីរនាក់ផ្សេងទៀតកំពុងតែឈរទះដៃដើម្បីអបអរសាទរ អញ្ចឹងជាទូទៅនៅពេលដែលម្ចាស់ខួបកំណើតផ្លុំពន្លត់ទៀន យើងដែលជាភ្ញៀវ ឬក៏អ្នកចូលរួម ត្រូវតែទះដៃអបអរសាទរ នូវថ្ងៃខួបកំណើតរបស់គេ អញ្ចឹងថ្ងៃនេះគឺជាថ្ងៃខួបកំណើតអាយុ ២៣ ឆ្នាំរបស់នារីម្នាក់ដែលពាក់អាវពណ៌ស្វាយ។

បន្ទាប់មកទៀតរូបភាពទី ១១ នៅក្នុងរូបភាពទី ១១ យើងឃើញថា បន្ទាប់ពីពួកគេបានផ្លុំទៀនពន្លត់រួចរាល់ហើយ មិត្តភក្តិទាំងបីនាក់របស់នារីពាក់អាវពណ៌ស្វាយ បានសំណូមពរឲ្យនារីពាក់អាវពណ៌ស្វាយឡើងច្រៀងចម្រៀងចំនួនមួយបទ អញ្ចឹងពួកគេបានសំណូមពរឲ្យនារីដែលពាក់អាវពណ៌ស្វាយឡើងច្រៀង ដូច្នេះហើយនារីដែលពាក់អាវពណ៌ស្វាយ ក៏បានឡើងច្រៀងចម្រៀងមួយបទ ដើម្បីតាមសំណូមពររបស់មិត្តភក្តិរបស់គេ ដោយនៅក្នុងរូបភាពនេះ យើងឃើញថា នារីដែលពាក់អាវពណ៌ស្វាយនោះ គាត់កំពុងតែឈរនៅខាងមុខទូរទស្សន៍ ហើយគាត់ក៏បានកាន់ក្បាលមេក្រូនៅដៃម្ខាងរបស់គាត់ ដោយគាត់កាន់បណ្ដើរ ច្រៀងបណ្ដើរ និងមើលទៅដល់ទូរទស្សន៍បណ្ដើរ ចំណែកឯមិត្តភក្តិបីនាក់ដទៃទៀត គឺគាត់កំពុងតែអង្គុយនៅលើសាឡុង ដោយយើងឃើញមាននារីម្នាក់ ដែលស្លៀកសំពត់ស និងអាវពណ៌ស គាត់កំពុងតែញ៉ាំនំខេក ឬក៏នំខួបកំណើត ដែលនារីពាក់អាវពណ៌ស្វាយបានកាត់អម្បាញ់មិញ ចំណែកឯនារីដែលស្លៀកសំពត់ពណ៌ខៀវ គឺគាត់កំពុងតែញ៉ាំបាយ ហើយចំណែកឯនារីដែលស្លៀកខោពណ៌ស គឺគាត់កំពុងតែញ៉ាំភេសជ្ជៈ អញ្ចឹងគាត់កំពុងតែកាន់ដបភេសជ្ជៈដើម្បីញ៉ាំ ហើយដៃម្ខាងរបស់គាត់កាន់ក្បាលមេក្រូ ហើយដៃម្ខាងគាត់កាន់ដបភេសជ្ជៈ អញ្ចឹងគាត់អង្គុយមើលនូវនារីដែលពាក់អាវស្វាយ ឈរច្រៀងខារ៉ាអូខេ អញ្ចឹងនៅក្នុងរូបភាពនេះ គឺយើងឃើញនៅលើតុ នៅលើតុគឺចំណីអាហាររបស់ពួកគេចំនួនពីរថាសគឺនៅដដែល បានន័យថាគេញ៉ាំមិនទាន់អស់នោះទេ ប៉ុន្តែនៅលើនោះគឺថែមមាននំខួបកំណើតចំនួនមួយទៀតផងដែរ អញ្ចឹងនំខួបកំណើតដែលគេផ្លុំអម្បាញ់មិញ គឺគេកាត់ចែកគ្នាញ៉ាំ ដូច្នេះហើយយើងឃើញនំខួបកំណើតនៅលើតុនេះ មិនមានរាងមូលទៀតទេ គឺមានរូបរាងអស់មួយដុំ បានន័យថាគេដកចេញអស់មួយដុំ ដូច្នេះហើយយើងឃើញមានរូបកញ្ឆត ឬក៏ឆក ឆកអស់មួយដុំ ព្រោះថានារីដែលពាក់អាវពណ៌ស្វាយ គាត់បានកាត់នំមួយដុំ ហើយបែងចែកចេញជាបីសម្រាប់មិត្តភក្តិរបស់គេទាំងបីនាក់។

បន្ទាប់មករូបភាពទី ១២ នៅក្នុងរូបភាពទី ១២ យើងឃើញថា នៅក្នុងខារ៉ាអូខេមួយចំនួន នៅពេលដែលយើងច្រៀងគឺអត់មានអ្នកបម្រើនៅក្នុងបន្ទប់នោះទេ អញ្ចឹងនៅពេលដែលយើងចង់ហៅ order ឬក៏ចង់ហៅម្ហូបបន្ថែម ឬក៏កុម្ម៉ង់ម្ហូបបន្ថែម ឬក៏កុម្ម៉ង់ភេសជ្ជៈបន្ថែម អញ្ចឹងយើងអាចមានប៊ូតុងមួយសម្រាប់ចុចហៅអ្នកបម្រើ អញ្ចឹងនៅក្នុងរូបភាពនេះ យើងឃើញថា បន្ទប់របស់ពួកគេអត់មានអ្នកបម្រើនៅខាងក្នុងនោះទេ ដូច្នេះគឺគេមានគ្រាប់ចុច ឬក៏ប៊ូតុងមួយ ដើម្បីចុចហៅអ្នកបម្រើឲ្យមក អញ្ចឹងយើងឃើញពួកគេកំពុងតែចុចប៊ូតុងដើម្បីហៅអ្នកបម្រើ ដោយប៊ូតុងហៅអ្នកបម្រើនោះ គឺនៅលើតុ ហើយប៊ូតុងនោះគឺមានរាងជ្រុង ដែលមានដុំមូលមួយនៅចំកណ្ដាលនៅខាងលើ ដោយដុំមូលនោះមានពណ៌ទឹកក្រូច អញ្ចឹងនៅក្បែរប៊ូតុងនោះគឺមានកែវទឹកក្រូចមួយកែវ អញ្ចឹងបានន័យថាដុំចុចហៅអ្នកបម្រើនោះ ឬក៏ប៊ូតុងចុចហៅអ្នកបម្រើ គឺនៅលើតុចំកណ្ដាលរបស់ពួកគេតែម្ដង អញ្ចឹងនៅពេលដែលពួកគេត្រូវការអ្នកបម្រើ ឬក៏ត្រូវការហៅម្ហូបបន្ថែម ឬក៏ត្រូវការហៅភេសជ្ជៈបន្ថែម ពួកគេពុំចាំបាច់ទៅហៅអ្នកបម្រើនៅខាងក្រៅនោះទេ ដោយគេគ្រាន់តែចុចប៊ូតុង ឬក៏ចុចគ្រាប់ចុចហៅអ្នកបម្រើ នោះអ្នកបម្រើនឹងចូលមកដោយខ្លួនឯងតែម្ដង ព្រោះនៅពេលដែលយើងចុចប៊ូតុង ឬក៏គ្រាប់ចុចនេះ គឺនឹងមានសំឡេងមួយរោទ៍ទៅខាងក្រៅ ដែលឮដល់អ្នកបម្រើ ដូច្នេះអ្នកបម្រើនឹងដឹងថា យើងត្រូវការអ្វីជាក់ជាពុំខាន អញ្ចឹងនៅពេលដែលអ្នកបម្រើឮ គេនឹងចូលមកសួរយើង ដើម្បីឲ្យច្បាស់ថា តើយើងចង់បានអ្វី។

បន្ទាប់មកទៀតរូបភាពទី ១៣ នៅក្នុងរូបភាពទី ១៣ យើងឃើញថា បន្ទាប់ពីគេចុចគ្រាប់ចុចហៅអ្នកបម្រើរួចរាល់ហើយ ពេលនោះអ្នកបម្រើក៏មកដល់ បន្ទាប់មកគេបានសួរទៅកាន់អ្នកទាំងបួន ឬក៏នារីទាំងបួនអ្នកនោះថាត្រូវការអ្វីបន្ថែម អញ្ចឹងពួកគេទាំងបួននាក់បានហៅភេសជ្ជៈបន្ថែម ដូច្នេះហើយនៅក្នុងរូបភាពទី ១៣ នេះ គឺយើងឃើញអ្នកបម្រើ គាត់កាន់ភេសជ្ជៈចំនួនមួយថាសចូល អញ្ចឹងគាត់កាន់ភេសជ្ជៈចំនួនមួយថាសថែមទៀតចូល ដោយយើងឃើញនៅក្នុងថាស ដែលអ្នកបម្រើកំពុងតែកាន់នោះ គឺមានដបចំនួនបី និងមានកែវទឹកក្រូចចំនួនមួយ អញ្ចឹងគាត់បានហៅបន្ថែម ព្រោះថាគាត់មិនទាន់ចង់ទៅត្រលប់ទៅផ្ទះទេ ដូច្នេះគាត់ចង់ញ៉ាំអីបន្តទៀតជាមួយមិត្តភក្តិ អញ្ចឹងគាត់បានហៅភេសជ្ជៈបន្ថែម អញ្ចឹងនារីទាំងបួននាក់នោះ ក្រោយពេលដែលឃើញអ្នកបម្រើគាត់កាន់ភេសជ្ជៈចូលមកដល់ ពួកគេទាំងបួននាក់គឺមានអារម្មណ៍ត្រេកអរយ៉ាងខ្លាំង ដោយសារតែប្រហែលជាពួកគេបានញ៉ាំភេសជ្ជៈនៅក្នុងបន្ទប់នោះអស់ហើយ ដូច្នេះពួកគេត្រូវការភេសជ្ជៈបន្ថែម អញ្ចឹងក្រោយពេលដែលអ្នកបម្រើគាត់កាន់ភេសជ្ជៈចូលមកដល់ក្នុងបន្ទប់របស់គាត់ហើយ អ្នកទាំងបួននាក់គាត់បានត្រេកអរជាខ្លាំង ព្រោះថាគាត់អាចនៅបន្តទៀតរហូតដល់ភេសជ្ជៈគាត់អស់ អញ្ចឹងគាត់នឹងនៅបន្តនៅក្នុងបន្ទប់នោះរហូតដល់គាត់ញ៉ាំភេសជ្ជៈអស់។

បន្ទាប់មករូបភាពទី ១៤ នៅក្នុងរូបភាពទី ១៤ បន្ទាប់ពីពួកគេច្រៀងអស់ចិត្តហើយ ពួកគេក៏បានបញ្ចប់ការច្រៀង អញ្ចឹងពួកគេបញ្ចប់ការច្រៀង ហើយពួកគេក៏បានដើរចេញពីក្នុងបន្ទប់ខារ៉ាអូខេនោះ ដោយពួកគេបានដើរចេញ តែពួកគេមិនយកអីវ៉ាន់ចេញទៅនោះទេ អញ្ចឹងបានន័យថាថាសភេសជ្ជៈ និងថាសចំណីអាហារ គឺនៅក្នុងនោះទាំងអស់ ក៏ប៉ុន្តែចំពោះភេសជ្ជៈនិងចំណីអាហារ គឺពួកគេញ៉ាំអស់ហើយ បានន័យថាពួកគេញ៉ាំមិនមានសល់អ្វីទៀតនោះទេ គឺនៅសល់តែដប និងនៅសល់តែចានតែប៉ុណ្ណោះ ចំណែកឯចំណីអាហារ ដូចជាបាយ ដូចជាស៊ុប គឺពួកគេញ៉ាំអស់ហើយ ហើយនៅលើតុនោះគឺយើងឃើញមាននំខេកចំនួនកន្លះដុំ អញ្ចឹងបានន័យថាគេញ៉ាំនំខេកអស់ពាក់កណ្ដាល ចំណែកនៅសល់ពាក់កណ្ដាលទៀត គឺគេទុកនៅក្នុងនៅ នៅលើតុ ដោយគេមិនបានយកនំខេកនោះទៅផ្ទះនោះទេ អញ្ចឹងពួកគេបញ្ចប់ការច្រៀងរបស់ពួកគេ ហើយដើរចេញពីក្នុងបន្ទប់ខារ៉ាអូខេ ដើម្បីត្រលប់ទៅផ្ទះ ដោយយើងឃើញនារីពាក់អាវស្វាយ គាត់ជាអ្នកដើរខាងមុខ នារីពាក់អាវលឿង គាត់ដើរបន្ទាប់ បន្ទាប់មកនារីពាក់អាវពណ៌ស សំពត់ពណ៌ស ដើរនៅលេខរៀងទីបី ចំណែកឯនារីដែលពាក់អាវពណ៌ស សំពត់ពណ៌ខៀវ និងមានពាក់វ៉ែនតា គឺគាត់ដើរក្រោយគេ ឬក៏ដើរនៅលេខរៀងទីបួន អញ្ចឹងពួកគេបានដើរចេញពីបន្ទប់ខារ៉ាអូខេ ដោយទឹកចិត្តសប្បាយរីករាយ។

បន្ទាប់មកទៀតរូបភាពទី ១៥ រូបភាពទី ១៥ គឺជារូបភាពដែលនិយាយអំពីការលាគ្នា អញ្ចឹងបន្ទាប់ពីពួកគេបញ្ចប់ការច្រៀងខារ៉ាអូខេនៅក្នុងបន្ទប់ខារ៉ាអូខេរួចរាល់ហើយ ពួកគេក៏បានដើរចេញពីផ្សារទំនើបនោះ អញ្ចឹងពួកគេបានដើរចេញពីផ្សារទំនើប ហើយនៅខាងមុខផ្សារទំនើបពួកគេក៏បានលើកដៃលាគ្នា ដើម្បីទៅផ្ទះរៀងៗខ្លួន អញ្ចឹងនៅក្នុងរូបភាពនេះ ពួកគេបានបែកផ្លូវគ្នាជាបួន បានន័យថានារីពាក់អាវពណ៌លឿង គាត់ដើរមកខាងឆ្វេង នារីពាក់អាវពណ៌ស្វាយ គាត់ដើរទៅខាងស្ដាំ ហើយនារីដែលពាក់អាវពណ៌ស សំពត់ស គាត់ដើរទៅខាងមុខ ចំណែកឯនារីពាក់អាវពណ៌ស សំពត់ខៀវ គឺគាត់នៅឈរនៅឡើយ ហើយគាត់មិនទាន់ដើរទេ ប៉ុន្តែពួកគេទាំងអស់គ្នាគឺដើរបណ្ដើរ និងងាកក្រោយបណ្ដើរ ហើយលើកដៃលាគ្នាទៅវិញទៅមក ដើម្បីជាសញ្ញាថាពួកគេត្រលប់ទៅផ្ទះវិញហើយ បន្ទាប់ពីពួកគេមកច្រៀងខារ៉ាអូខេនៅក្នុងថ្ងៃខួបកំណើតរបស់មិត្តភក្តិរបស់គេ ដែលមិត្តភក្តិរបស់គេខួបកំណើតគម្រប់ខួបអាយុ ២៣ ឆ្នាំ។